Tiit Vapper

Tiit Vapper (sündinud 14. juunil 1960) on eesti haridustegelane, infotehnoloogiaspetsialist, sulgpallur ja omavalitsustegelane.

Haridus
Tiit Vapper on lõpetanud 1978. aastal Tallinna 7. Keskkooli ja 1984. aastal Tallinna Polütehnilise Instituudi majandusteaduskonna majandusliku informatsiooni mehhaniseeritud töötlemise erialal. 1992. aastal lõpetas ta Tallinna Tehnikaülikoolis aspirantuuri, ent kuna samal aastal lõpetati Eestis NSV Liidu kandidaadikraadide kinnitamine, anti talle kaitstud väitekirja eest tehnikateaduste teadusmagistri kraad infotöötluse erialal.Tallinna Tehnikaülikooli diplom nr.000017, 4.06.1992. 1994. aastal lõpetas ta Tallinna Tehnikaülikoolis doktorantuuri.

Töö
Aastatel 1985–1996 oli Tiit Vapper Tallinna Tehnikaülikooli teadur, vanemõpetaja ja dotsent. Hiljem on ta külalisõppejõuna õpetanud infosüsteemide analüüsi ja kavandamise kursust.https://ois2.taltech.ee/uusois/aine/OIS3_ICM0015. Ta on avaldanud üheksa teadusartiklit ja mitmeid päevakohaseid populaarteaduslikke artikleid infotehnoloogia valdkonna kohta.

1993. aastal asutas Tiit Vapper ettevõtte AS Reaalsüsteemid, rakendades teadus- ja arendustegevust suurte infosüsteemide loomiseks Eestis.Kald, I. (2004). Reaalsüsteemid kontsentreerub korrakaitsele. ITee. Äripäev, 31(8), 10–11. https://static-pdf.aripaev.ee/8pMcWMfR7SwJ4Tdh8YYbnun4ih8.pdf  Kui AS Reaalsüsteemid poolt rajati esimesed töökeskkonda moodustavad üleriigilised infosüsteemid (1995. aastal ARK, 1997. aastal äriregister, 1998. aastal vangiregistri infosüsteem jm), andis see võimaluse keskkonna X-tee loomiseks ning digiühiskonna arenguks. Sellega pani Vapper aluse Eestile kui e-riigile.Orgusaar, K. (7. august 2018). Tiit Vapper: E-riik sai alguse akadeemiast. Eesti Kaubandus-Tööstuskoja Teataja, lk 12–13. https://dea.digar.ee/?a=d&d=AKteataja201808&e=-------et-25--1--txt-txIN%7ctxTI%7ctxAU%7ctxTA------------- 

Tiit Vapperi juhtimisel on AS Reaalsüsteemid arendanud analüüsitarkvara VizKey™, mida on paljud riigid kasutanud korrakaitseasutustes, rahapesu ja korruptsiooni vastu võitlevates büroodes ning militaarvaldkonnas. AS Reaalsüsteemid oli esimene tarkvara eksportiv IT-ettevõte Eestis.

2025. aastal valiti Tiit Vapper Tallinna Ülikooli digitehnoloogiate instituudi direktoriks. Ta alustas ametis tööd 1. septembril.

Spordisaavutused
1977. aastal sai Tiit Vapperist esimene eestlasest meesmeistersportlane sulgpallis.NSVL meistersportlase tunnistus ja märk nr 161435. Aastatel 1976–1982 oli ta Eesti NSV esireket ning kuulus NSV Liidu noorte- ja täiskasvanutekoondisesse. Vapper on paljude üleliiduliste turniiride võitja nii üksik- kui ka segapaarismängus.https://drive.google.com/file/d/1GLmDSyY7TjdjZkuOKujufCnertJ5ZYId/view?usp=drive_link 

Tiit Vapper on mitmekordne Eesti noortemeister ning NSV Liidu meister U14 ja U16 vanuseklassi meesüksikmängus. U18 vanuseklassis saavutas ta meespaarismängus koos Jevgeni Dajanoviga 3. koha.

1976. aastal saavutas Tiit Vapper Eesti NSV meistrivõistlustel meespaarismängus koos Mart Siliksaarega 3. koha, 1980. aastal koos Argo Aruga 2. koha ning 1982. aastal segapaarismängus koos Mare Reinbergiga 3. koha. Aastatel 1980 ja 1982 tuli Vapper Eesti NSV meistrivõistlustel meesüksikmängus esikohale.

1979. aastal võitis Tartu Ülikooli sulgpallikoondis NSV Liidu ülikoolide karika ning Vapper oli koondise esireket.https://drive.google.com/file/d/1evtlf76HydG5gTVprzzS556RgwVXyVu5/view?usp=drive_link

1984. aastal aitas Vapper Tallinna Polütehnilise Instituudi võistkonnal saavutada NSVL-i polütehniliste kõrgkoolide meistrivõistlustel 2. koha.https://drive.google.com/file/d/1tstqnv86D06aiAenAKyrx-Gj8F7B_4d5/view?usp=sharing

1983. aastal loobus Vapper põlvevigastuse tõttu tippspordist.Põlveoperatsioonid Ida-Tallinna Keskhaiglas 1978. ja 1980. aastal. Aastatel 1997–2004 osales ta edukalt seenioride võistlustel sega- ja meespaarismängus.https://drive.google.com/file/d/1fnHx9Jc6mNr-4T62t35J-P9wMLbJGYRV/view?usp=drive_link 

Pärast sulgpallist loobumist jätkas ta sportimist harrastusratsutajana.https://ratsanet.ee/people?search%5Bfilter_type%5D=%23people_tab&search%5Bname_or_gc_number%5D=tiit+Vapper&commit=

Tiit Vapper on alates 2023. aastast Eesti Sulgpalliliidu president.<https://badminton.ee/meist/juhatus

Poliitiline tegevus
Tiit Vapper on 2019. aastast Eesti Reformierakonna liige.Kald, I. (2019). IT-ettevõtja Tiit Vapper astus erakonda. Äritehnoloogia. Äripäev. https://www.aritehnoloogia.ee/uudised/2019/02/18/it-ettevotja-tiit-vapper-astus-erakonda

Ta on 2021. aasta kohaliku omavalitsuse volikogu valimiste tulemusel Nõmme linnaosakogu elukeskkonnakomisjoni esimees, 10. koosseisu ning haridus-, kultuuri- ja spordikomisjoni liige.Tallinna õigusaktide süsteem Teele. Nõmme linnaosakogu. Tiit Vapper. https://teele.tallinn.ee/users/23731/view 

Ta kandideeris 2023. aasta valimistel Riigikokku, kogus valimisringkonnas nr 2 (Tallinna Kesklinna, Lasnamäe ja Pirita linnaosa) 150 häält ega osutunud valituks.https://rk2023.valimised.ee/et/detailed-voting-result/electoral_district/2

Ta on Moldova Vabariigi aukonsul Eestis.

Viited

Kategooria:Eesti informaatikud
Kategooria:Eesti diplomaadid
Kategooria:Eesti sulgpallurid
Kategooria:Tallinna Tehnikaülikooli vilistlased
Kategooria:Sündinud 1960